b'\n_START_ARTICLE_\nStanislav Stratijev\n_START_SECTION_\n\xc5\xbdivotopis\n_START_PARAGRAPH_\nStratijev je po\xc4\x8deo raditi kao novinar studiraju\xc4\x87i knji\xc5\xbeevnost na Sveu\xc4\x8dili\xc5\xa1tu u Sofiji. Godine 1974. je napisao svoju prvu dramu, Rimska kupka, koja posti\xc5\xbee veliki uspjeh i na programu je Sofijskog satiri\xc4\x8dnog kazali\xc5\xa1ta deset uzastopnih sezona. Slijede Jacket antilop, Reys i mnoge druge drame, postavljene u Belgiji, \xc4\x8ce\xc5\xa1koj Republici, Estoniji, Finskoj, Francuskoj, Njema\xc4\x8dkoj, Gr\xc4\x8dkoj, Ma\xc4\x91arskoj, Irskoj, Indiji, Italiji, Kini, Poljskoj, Rumunjskoj, Rusiji, \xc5\xa0vedskoj, Slova\xc4\x8dkoj, Siriji, Turskoj, SAD-u i dr._NEWLINE_Godine 1990. drama \xc5\xbdivot, makar i kratak osvojila je prvo mjesto u europskom kazali\xc5\xa1nom natje\xc4\x8daju u francuskom Maubeugeu. Drama S druge strane je bila 1993. finalist u natje\xc4\x8daju za dramaturgiju me\xc4\x91unarodnog odjela BBC radija. Iako je popularan uglavnom kao dramaturg, Stanislav Stratijev pi\xc5\xa1e i prozu u kojoj vje\xc5\xa1to spaja socijalnu satiru i tanki lirizam. Njegove pri\xc4\x8de i knjige su prevedene na vi\xc5\xa1e od 30 jezika u svijetu. Scenariji su mu tako\xc4\x91er uspje\xc5\xa1ni. Film Ravnote\xc5\xbea dobiva srebrnu medalju na 13. me\xc4\x91unarodnom fimskom festivalu u Moskvi 1983., a iste godine, Sunce djetinjstva dobiva posebnu nagradu \xc5\xbeirija \xe2\x80\x9eDijete na\xc5\xa1eg vremena\xe2\x80\x9c u Milanu. Kultna komedija Orkestar bez imena progla\xc5\xa1ena je 2006. najboljim bugarskim filmom od strane \xc4\x8ditatelja lista 24 sata, a 2007. i od strane slu\xc5\xa1atelja radija Atlantic._NEWLINE_Od 1975. do svoje smrti 2000., Stanislav Stratijev radio je kao dramaturg u Sofijskom satiri\xc4\x8dnom kazali\xc5\xa1tu.'